వారం గడిచినా వీడని డాక్టర్ కిడ్నాప్ మిస్టరీన్యూఢిల్లీ, జూలై11(ఆంధ్రజ్యోతి): దేశ రాజధాని నడిబొడ్డులో తెలుగు డాక్టర్ శ్రీకాంత్ గౌడ్ కిడ్నాప్ మిస్టరీ వీడలేదు. ఈనెల 6న ఓలా క్యాబ్లో ప్రయాణిస్తూ కిడ్నా్పనకు గురైన శ్రీకాంత్ జాడ ఇంకా తెలియడంలేదు. ఈ కేసులో ఓలా సంస్థకు చెందిన ప్రతినిధులు కొంతమంది కీలకంగా వ్యవహరిస్తున్నట్లు తెలిసింది. ఓ డాక్టర్ దేశ రాజధానిలో కిడ్నాప్ అయినప్పటికీ దీనికి సంబంధించిన వార్త  జాతీయ మీడియాలో రాకుండా వారు చక్రం తిప్పుతున్నట్లు బాధితుడి బంధువులు ఆరోపిస్తున్నారు. శ్రీకాంత్ గౌడ్ బాబాయ్ నారాయణ్గౌడ్ మీడియాకు దొరక్కుండా పక్కనే వారి మనుషులు వెంబడిస్తున్నారని చెబుతున్నారు. ఇదేంటని నిలదీస్తే.. మీ అబ్బాయి క్షేమంగా రావాలంటే చెప్పింది వినాలంటూ హెచ్చరిస్తున్నట్లు వాపోతున్నారు.
vaaram gadichina veedani dactor kidnap mistarinyuudlly, juulai11(aandhrajyoti): desha rajadhani nadiboddulo telugu dactor srikant goud kidnap mistery veedaledu. eenela 6na olaa cablo prayaanistuu kidnapnaku guraina srikant jaada inka teliyadamledu. ee kesulo olaa samsthaku chendina pratinidhulu kontamandi keelakamgaa vyavaharistunnatlu telisindi. oo dactor desha raajadhaanilo kidnap ayinappatiki deeniki sambandhinchina vaarta  jaateeya medialo rakunda vaaru chakram tipputunnatlu badhithudi bandhuvulu aaropistunnaaru. srikant goud babay narayangoud mediaku dorakkunda pakkane vaari manushulu vembadistunnaarani chebutunnaru. identani niladeeste.. mee abbai kshemangaa ravalante cheppindi vinaalantuu hecharistunnatlu vaapotunnaaru.